***УГОВОР***

***О***

 ***СНАБДЕВАЊУ УЉА ЗА ЛОЖЕЊЕ***

**лож уље ниско сумпорно гориво НСГ са услугом превоза , франко истоварно место наручиоца**

***Закључен између:***

*1.Наручиоца* . *Општина Неготин,*

*Трг Стевана Мокрањца бр.1 ,Неготин*

*ПИБ:*100566475

*Матични број:* 07233345

*Телефон: 019/544-000 Телефакс: 019/544-000*

*кога заступа председник општине Владимир Величковић*

*(у даљем тексту: Наручилац )*

*и*

2*. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,*

*ул.\_\_\_\_\_\_\_\_\_\_\_број \_\_\_\_,*

*матични број \_\_\_\_\_\_\_\_\_\_\_\_\_\_,*

*ПИБ \_\_\_\_\_\_\_\_\_\_\_\_\_,*

*пословни рачун: \_\_\_\_\_\_\_\_\_\_\_\_\_\_\_\_\_*

*отворен код \_\_\_\_\_\_\_\_\_\_\_\_\_\_\_\_\_,*

 *кога заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_ (у даљем тексту: ( Добављач)*

**УГОВОРНЕ СТРАНЕ КОНСТАТУЈУ:**

- да је Наручилац, на основу Закона о јавним набавкама („Службени гласник РС“, бр. 91/2019) спровео отворени поступак јавне набавке за набавку уља за ложење, ниско сумпорно гориво НСГ, са услугом превоза,франко истоварно место наручиоца**,** ЈН бр. 13/2022 на основу позива објављеног на Порталу јавних набавки**;**

**-** да је Добављач доставио понуду број \_\_\_\_\_\_\_\_\_\_ од \_\_\_\_.\_\_\_\_. 2022. године;

**-** која у потпуности одговара спецификацијама из конкурсне докуметнације, налази се у прилогу Уговора и саставни је део Уговора;

- да је Наручилац у складу са чланом 146.ЗЈН ( „ Сл. глaсник РС “ брoj 91/2019) донео Одлуком о додели уговора број 4042- 13/2022- II/04 од \_\_\_. \_\_\_. 2022.годинеидоделио уговор за набавку уља за ложење, ниско сумпорно гориво НСГ, са услугом превоза, франко истоварно место наручиоца **,** ЈН бр. 13/2022

- да Наручилац овај Уговор закључује на основу спроведеног поступка на основу члана 52. Закона о јавним набавкама ( „ Сл. глaсник РС “ брoj 91/2019) и Правилника о садржини конкурсне документације у поступку јавних набавки ( „ Сл. гласник РС „ број 93/2020)

- да ће Добављач извршење уговорених обавеза по овом Уговору делимично поверити Подизвођачу **(**попуњава Наручилац).

**ПРЕДМЕТ УГОВОРА**

**Члан 1.**

 Предмет овог Уговора је набавка уља за ложење - ниско сумпорно гориво у количини од 50000килограма,са услугом превоза, франко истоварно место наручиоца **,** ЈН бр. 13/2022 за потребе грејања пословних просторија општине Неготин.

 Добављач се обавезује да ће Наручиоцу испоручивати предмет набавкеу складу са понудом која се прилаже овом уговору и чини његов саставни део.

 **ЦЕНА**

**Члан 2.**

Уговорне стране су сагласне да је укупна количина уља за ложење ниско сумпорно гориво НСГ – са услугом превоза – франко истоварно место наручиоца од приближно 50000килограма за уговорени период оријентациона, а да ће стварна бити приказана у захтевима за испоруку које ће Наручилац достављати Добављач.

 Наручилац током реализације уговора може одступати у односу на укупну количину (мања или већа количина).

 Укупна вредност овог уговора износи \_\_\_\_\_\_\_\_\_\_\_\_\_\_ динара без ПДВ-а.

 Укупна вредност овог уговора износи \_\_\_\_\_\_\_\_\_\_\_\_\_\_ динара са ПДВ-ом.

 У цену из понуде Добављача урачунати су сви трошкови неопходни за извршење набавке ( трошкови превоза, манипулативни трошкови и др.)

Измена, допуна и раскид уговора

 **Члан 3**

Наручилац може током трајања уговора о јавној набавци у складу са одредбама чл. 156. - 161. ЗЈН да измени уговор без спровођења поступка јавне набавке.

 Уговор се може раскинути споразумно, писменом саглашношћу уговорних страна и у случајевима предвиђеним Законом о облигационим односима Републике Србије.

**Члан 4.**

Уговорена цена уља за ложење ниско сумпорно гориво НСГ – са услугом превоза – франко истоварно место наручиоца по килограму је \_\_\_\_\_\_динара без ПДВ-а, а \_\_\_\_\_\_динара са ПДВ-ом, у складу са понудом Добављача заведеном у Општинској управи општине Неготин у Неготину, под бројем 4042-13-\_\_\_\_/2022-II/04од \_\_\_.\_\_\_\_\_. 2022.године.

 **Члан 5.**

Јединична цена дата у понуди бр. 4042-13-\_\_\_\_/2022-II/04од \_\_\_.\_\_\_.2022. године, **не може се мењати у првих 60 дана од тренутка отварања понуда** ( члан 137 ЗЈН „ Сл. гласник РС“ бр. 91/2019).

По истеку наведеног рока, цена лож уља утврђиваће се у складу са кретањима цена на тржишту лож уља.

 Цена се може мењати по истеку рока важења понуде у случају промене тржишних услова, из објективних и доказивих разлога. Понуђач је у обавези поднесе писмени захтев наручиоцу за корекцију цена и да одговарајућим доказима (званичним ценовницима, фактурама, уговорима и другом документацијом из времена јавног отварања понуде и времена подношења захтева за корекцију цене) документује да је до поскупљења цене дошло услед увећаних цена предмета јавне набавке. Наручилац има право да изврши проверу актуелних цена предмета јавне набавке, те да одбије захтев Добављача уколико није тржишно оправдано.

Испоручена добра ће се фактурисати наручиоцу по цени усклађеној са ценовником добављача која важи на дан испоруке. Под даном испоруке подразумева се дан када је Добављач предао лож уље купцу.

Добављач је у обавези да уз испостављени рачун (фактуру), достави и свој званични ценовник и трошковник услуга важећи на дан испоруке. Износ на рачуну не сме бити већи од цене из ценовника важећег на дан конкретне испоруке.

Наручилац се обавезује да Добављачу, на основу испостављене профактуре, врши плаћање пре испоруке уља за ложење ниско сумпорно гориво НСГ на рачун Добављача број \_\_\_\_\_\_\_\_\_\_\_\_\_\_\_\_\_ који се води код \_\_\_\_\_\_\_\_\_\_\_\_\_\_\_\_\_\_.

Након извршене појединачне испоруке предметне робе Добављач, доставља Наручиоцу коначну фактуру. У случају да је извршена већа уплата на рачун Добављача, на основу писменог захтев наручиоца, Добављач одмах по пријему захтева, врши повраћај више уплаћених средстава.

**КВАНТИТАТИВНИ И КВАЛИТАТИВНИ ПРИЈЕМ И РЕКЛАМАЦИЈА**

**Члан 6.**

Мерење се врши уређајима одобреног типа од стране дирекције за мере и драгоцене метале РС и другим општим актима продавца која регулишу опрему, превоз и пријем течних горива.

 Испорука и претакање се врши у складишни простор Наручиоца који се налази на територији општине Неготин на адреси Трг Стевана Мокрањца број 1.

 Наручилац може сукцесивно требовати потребну количину добара према својим потребама и требовање доставља Добављачу путем телефакса или е-маила.

**Члан 7.**

Уговорне стране су сагласне да у случају постојања примедби које се односе на квалитет испоручених добара, а уочене су при примопредаји добара, Наручилац улаже приговор Добављачу одмах, а Добављач има обавезу да одмах упути стручно лице ради узорковања испоручених добара и његове анализе.

 Уколико Наручилац не обавести одмах Добављача и не омогући да његово стручно лице изврши узорковање добара , Купац губи право да истакне приговор у наведеном случају.

 Уговорне стране су сагласне да у случају постојања скривених мана добара, Наручилац треба да уложи приговор Добављачу одмах након сазнања за скривену ману, а најкасније у субјективном року од 3 дана од сазњања.

 Апсолутни рок у коме Наручилац може истицати приговор на квалитет износи 15 дана од дана сваке појединачне испоруке добара .

 Уколико Добављач не прихвата постојање недостатака у квалитету испорученог добра , ангажоваће се овлашћено правно лице за утврђивање квалитета.

 Трошкове утврђивања квалитета испорученог удобра , сносиће Наручилац или Добављач у зависности од резултата контроле квалитета.

 Уколико се установи да је испоручен одговарајући квалитет, онда Наручилац сноси све трошкове контролног утврђивања квалитета.

 Уколико се контролом квалитета установи да Добављач није испоручио добра уговореног квалитета, Добављач ће надокнадити Наручиоцу све трошкове контролног утврђивања квалитета као и све трошкове преузимања неодговарајућег добра од Наручиоца и трошкове поновне испоруке добара одговарајућег квалитета.

**УГОВОРНА КАЗНА И НАКНАДА ШТЕТЕ**

**Члан 8.**

У случају да Добављач не изврши све своје уговорне обавезе, односно уколико не изврши испоруку добара у уговореном року, обавезан је да, за сваки дан кашњења плати Наручиоцу износ од 0,5% од укупно уговорене цене добара с тим да укупно уговорен износ уговорене казне не може прећи 5% уговорене цене.

Научилац ће наведену уговорну казну наплатити тако што ће исплатити износ на фактури умањен за одређени проценат, у зависности од броја дана кашњења с испоруком.

Наручилац има право захтевати и уговорну казну и извршење уговора.

Случај више силе искључује примену уговорне казне.

**СРЕДСТВО ОБЕЗБЕЂЕЊА ЗА ПРИМЉЕНИ АВАНС И ДОБРО ИЗВРШЕЊЕ ПОСЛА**

**Члан 9.**

„ **Добављач** се обавезује да Наручиоцу :

- на дан потписивања уговора достави соло меницу са захтевом о регистрацији менице за аванс, у висини уговорене врдности са ПДВ-ом (гаранцију за уплату наручених добара), као и гаранцију за добро извршење посла у висини 10% од вредности уговора из члана 2. овог уговора са роком важности 5 дана дуже од датог рока за коначно извршење услуге.

Меница из члана 9. овог Уговора, морају имати клаузуле : “безусловна“, „неопозива“, без протеста и трошкова, вансудски ,иницира наплату – издавањем налога за наплату на терет Добављача код банка а у корист рачуна повериоца и важеће су и у случају да у току трајања предметног Уговора дође до промена пословног имена , седишта, лица овлашћених за заступање правног лица, лица овлашћених за располагање средствима са рачуна Добављача, промена печата, статусних промена код извођача, оснивања нових правних субјеката од стране Добављача и других промена од значаја за правни промет.

Наручилац ће уновчити меницу за добро извршење посла у случају да Пружалац услуге не буде извршавао своје уговорне обавезе у роковима и на начин предвиђен уговором. Меница мора бити евидентирана у регистру меница и овлашћења НБС и то за добро извршење посла и да важи најмање 5 дана дуже од дана истека рока за коначно извршење посла.

**Члан 10.**

Контролу над извршавањем реализације овог Уговора, од стране Наручиоца врши руководилац Службе за заједничке послове, општинског услужног центра и информатике .

 **ОПШТЕ ОДРЕДБЕ**

**Члан 11.**

Овај Уговор је закључен даном потписивања обе уговорне стране.

 Уговор се закључује на период од једне године од дана закључења, односно до испуњења уговорене финансијске вредности, у зависности од тога шта пре наступи.

 Свака од уговорних страна може једнострано раскинути уговор у случају када друга стране не испуњава или неблаговремено испуњава своје уговором преузете обавезе.

 О својој намери да раскине уговор, уговорна страна је дужна да писменим путем обавести другу страну.

 Уговор ће се сматрати ракинутим по протеку рока од 15 дана од дана пријема писменог обавештења.

**Члан 12.**

За све што овим Уговором није предвиђено, примењују се одредбе Закона о облигационим односима, као и други прописи којима се уређују питања везана за предмет набавке.

**Члан 13.**

Уговорне стране су сагласне да евентуалне неспоразуме, тешкоће и проблеме у вези са извршењем Уговора решавају заједнички, на принципима уважавања интереса друге уговорне стране.

 Ако споразумно решавање спорова на буде постигнуто, уговара се надлежност Привредног суда у Зајечару.

**Члан 14.**

Овај Уговор је сачињен у шест истоветних примерака, од којих по три примерака задржава свака уговорна страна.

**Члан 15.**

 Уговорне стране сагласно изјављују да су овај уговор прочитале, разумеле и да уговорне одредбе у свему прихватају као израз њихове воље.

 **НАРУЧИОЦ ДОБАВЉАЧ**

 **Општина Нeгoтин**

 **председник**

**\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_**

**Владимир Величковић**